CELEX: 32005L0026
Language: et
Date: 2005-03-21 00:00:00
Title: Komisjoni direktiiv 2005/26/EÜ, 21. märts 2005, millega koostatakse toidu koostisosade ja ainete loetelu, mis jäetakse ajutiselt välja direktiivi 2000/13/EÜ IIIa lisastEMPs kohaldatav tekst

22.3.2005   
            
            
               ET
            
            
               Euroopa Liidu Teataja
            
            
               L 75/33
            
         
      KOMISJONI DIREKTIIV 2005/26/EÜ,
   21. märts 2005,
   millega koostatakse toidu koostisosade ja ainete loetelu, mis jäetakse ajutiselt välja direktiivi 2000/13/EÜ IIIa lisast
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 20. märtsi 2000. aasta direktiivi 2000/13/EÜ toidu märgistamist, esitlemist ja reklaami käsitlevate liikmesriikide õigusaktide ühtlustamise kohta, (1) eriti selle artikli 6 lõike 11 teist lõiku,
   ning arvestades järgmist:
   
               (1)
            
            
               Direktiivi 2000/13/EÜ IIIa lisas kehtestatakse loetelu toidu koostisosadest, mis tuleb etiketile märkida, sest need võivad tundlikel inimestel põhjustada kõrvaltoimeid.
            
         
               (2)
            
            
               Vastavalt direktiivile 2000/13/EÜ võib komisjon ajutiselt kõnealuse direktiivi IIIa lisast välja jätta teatavad koostisosad või nendest saadud tooted, kui toiduainetootjad või nende ühendused viivad läbi teaduslikud uuringud kinnitamaks, et need koostisosad või tooted vastavad kõnealusest lisast lõplikult välja jätmise tingimustele.
            
         
               (3)
            
            
               Komisjon on saanud 27 taotlust 34 koostisosa või nendest saadud toote kohta, millest 32 kuuluvad käesoleva direktiivi reguleerimisalasse ja on esitatud Euroopa Toiduohutusametile (EFSA) teadusliku seisukoha saamiseks.
            
         
               (4)
            
            
               Taotleja esitatud teabe ja muu kättesaadava teabe põhjal peab EFSA ebatõenäoliseks või mitte eriti tõenäoliseks, et teatavate koostisosadega tooted võivad tundlikel inimestel põhjustada kõrvaltoimeid. Teatavatel juhtudel on EFSA leidnud, et ei saa teha kindlat järeldust, kuigi registreeritud juhtumeid ei ole mainitud.
            
         
               (5)
            
            
               Nendele tingimustele vastavad kõnealused tooted või koostisosad tuleks seepärast direktiivi 2000/13/EÜ IIIa lisast ajutiselt välja jätta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Käesoleva direktiivi lisas loetletud koostisosad või ained jäetakse direktiivi 2000/13/EÜ IIIa lisast välja kuni 25. novembrini 2007.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 21. septembril 2005. Liikmesriigid teatavad komisjonile viivitamata nende õigus- ja haldusnormide teksti ning nende õigus- ja haldusnormide ja käesoleva direktiivi vahelise vastavuse tabeli kujul.
   Liikmesriigid kohaldavad neid norme alates 25. novembrist 2005.
   Kui liikmesriigid need õigusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid teatavad komisjonile vastavalt käesolevale direktiivile kohandatud tähtsamate õigus- ja haldusnormide teksti.
   Artikkel 3
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 21. märts 2005
      
         
            Komisjoni nimel
         
         
            Komisjoni liige
         
         Markos KYPRIANOU
         
      
   
   
      (1)  EÜT L 109, 6.5.2000, lk 29. Direktiivi on viimati muudetud direktiiviga 2003/89/EÜ (ELT L 308, 25.11.2003, lk 15).
   
      LISA
      Toidu koostisosade ja ainete loetelu, mis jäetakse ajutiselt välja direktiivi 2000/13/EÜ IIIa lisast
      
                  Koostisosad
               
               
                  Nendest saadud tooted, mis jäetakse ajutiselt välja
               
            
                  Gluteeni sisaldavad teraviljad
               
               
                  
                              —
                           
                           
                              Nisul põhinevad glükoosisiirupid, sealhulgas dekstroos (1)
                              
                           
                        
                              —
                           
                           
                              Nisul põhinevad maltodekstriinid (1)
                              
                           
                        
                              —
                           
                           
                              Odral põhinevad glükoosisiirupid
                           
                        
                              —
                           
                           
                              Teraviljad, mida kasutatakse kangete alkohoolsete jookide destillaatides
                           
                        
            
                  Munad
               
               
                  
                              —
                           
                           
                              Albumiin (saadud munast), mida kasutatakse veinis
                           
                        
                              —
                           
                           
                              Albumiin (saadud munast), mida kasutatakse selitusainena veinis ja siidris
                           
                        
            
                  Kalad
               
               
                  
                              —
                           
                           
                              Kalaželatiin, mida kasutatakse vitamiinide ning lõhna- ja maitseainete kandeainena
                           
                        
                              —
                           
                           
                              Kalaželatiin või kalaliim, mida kasutatakse selitusainena õlles, siidris ja veinis
                           
                        
            
                  Sojauba
               
               
                  
                              —
                           
                           
                              Täielikult rafineeritud sojaõli ja -rasv (1)
                              
                           
                        
                              —
                           
                           
                              Sojaoast saadud looduslikult segatud tokoferoolid (E306), looduslik D-alfa-tokoferool, looduslik D-alfa-tokoferoolatsetaat, looduslik D-alfa-tokoferoolsuktsinaat
                           
                        
                              —
                           
                           
                              Sojaoast saadud taimeõlide fütosteroolid ja fütosteroolestrid
                           
                        
                              —
                           
                           
                              Sojaoast taimeõli steroolidest toodetud taimne stanoolester
                           
                        
            
                  Piim
               
               
                  
                              —
                           
                           
                              Vadak, mida kasutatakse kangete alkohoolsete jookide destillaatides
                           
                        
                              —
                           
                           
                              Laktitool
                           
                        
                              —
                           
                           
                              Piimatooted (kaseiin), mida kasutatakse selitusainena siidris ja veinis
                           
                        
            
                  Pähklid
               
               
                  
                              —
                           
                           
                              Pähklid, mida kasutatakse kangete alkohoolsete jookide destillaatides
                           
                        
                              —
                           
                           
                              Pähklid (mandlid, kreeka pähklid), mida kasutatakse kangetes alkohoolsetes jookides (lõhna- ja maitseainena)
                           
                        
            
                  Seller
               
               
                  
                              —
                           
                           
                              Sellerilehe- ja selleriseemneõli
                           
                        
                              —
                           
                           
                              Selleriseemneõlivaik
                           
                        
            
                  Sinepiseemned
               
               
                  
                              —
                           
                           
                              Sinepiõli
                           
                        
                              —
                           
                           
                              Sinepiseemneõli
                           
                        
                              —
                           
                           
                              Sinepiseemneõlivaik
                           
                        
            
         (1)  ja nendest saadud tooted, kuivõrd nende töötlemisprotsess ei suurenda tõenäoliselt EFSA poolt hinnatud allergeenuse taset asjakohasel tootel, millest nad pärinevad.